INOVASI LAN KREATIVITAS ANGGEN NGEWANTU PEREKONOMIAN LOKAL MASYARAKAT BALI
- Title (Other local language)
- Photograph by
- Reference for photograph
- Author(s)
- Subject(s)
- Reference
- Related Places
- Event
- Related scholarly work
- Reference
- Competition
- Gunakaya
Description
In English
In Balinese
Ring warsa 2021 mangkin kewentenan jagat durung stabil saking COVID-19. Kawentenan pandemi puniki keras pisan dampaknyane tekening kewentenan warga Bali khususnyane ring pariwisata. Akehan warga Baline sane makarya ring pariwisata sakewanten pariwisata sakadi mangkin nenten prasida kaandelin kewentenane wenten pandemi sakadi mangkin. Pariwisata puniki lumpuh mawinan akeh warga Baline kaicalan pakaryan. Yening dados warga Bali ten cager ngandelin pariwisata kemanten, ngiring sareng-sareng kreatif memacu diri mekarya inovasi sane dados anggen ngewantu perekonomian lokal warga Bali. Yening dumun warga Baline ngutamaang ngerereh pakaryan ring pariwisata, sakewanten sekadi mangkin pariwisatane durung sekadi dumun, wau pemulihan akidik-akidik. Inggihan punika akehan mangkin warga Baline ngerereh pakaryan sane lianan ring pariwisata. Wenten sane mekarya ring pertanian. Sane dumun wenten warga baline madue pakarangan wiadin lahan perkebunan nenten kabecikang wiadin nenten kagarap. Sane mangkin pariwisata durung pulih mawinan akehan warga Bali makarya ring perkebunan wiadin pertanian, mangda ipun molihang penghasilan yadiastun nenten sebanding penghasilan ipun yening makarya ring pariwisata. Penghasilan ipun sane polih saking mekarya ring perkebunan wiadin pertanian anggena pengupa jiwa ring rumah tangga nanggung kulawarga wiadin anggena menyama braya ring wewidangan ipune soang-soang. Sane panggihin titiang wenten warga Baline minakadi warga Kintamani nandur juuk, hasil juuk ipune baktana ka pasar wiadin wenten sane numas langsung ka tongos ipun sane nuenang juuk. Wenten masih sane nandur pantun ring desa Jatiluwih, Tabanan, ipun nenten ngandelin pariwista kemanten. Punika conto-conto sane nenten ngandelin pakaryan ring pariwisata kemanten. Yening wenten parindikan pariwisata sakadi mangkin janten sampun warga Baaline sane madue lahan perkebunan wiadin pertanian kagarap anggena ngerereh pangupa jiwa. Inggihan punika para warga dados makarya kelompok-kelompok minakadi kelompok perkebunan, kelompok pertanian, kelompok ternak. Yening sampun terbentuk kelompok janten sampun pakaryan punika pastika tetujone membangun lan ngembangang napi sane kaaptiang. Disampune sareng-sareng ngaremba pakaryane janten sampun ngamolihang hasil sane becik, punika anggen memacu wiadin menunjang perekonomian lokal Bali sane wenten ring wewidangan soang-soang. Yen sampun perekonomian wewidangan soang-soang becik janten sampun perokonomian Bali nyansan berkembang wiadin nenten ngandelin pakaryan pariwisata kemanten.
ban_Latn eng_Latn eng_Latn eng_Latn eng_Latn eng_Latn knc_Latn eng_Latn eng_Latn eng_Latn knc_Latn eng_Latn ban_Latn hne_Deva eng_Latn lim_Latn ban_Latn